CELEX: 62008CN0195
Language: sl
Date: 2008-05-14 00:00:00
Title: Zadeva C-195/08: Predlog za sprejetje predhodne odločbe, ki ga je vložilo Lietuvos Aukščiausiasis Teismas (Republika Litva) 14. maja 2008 – Inga Rinau

5.7.2008   
            
            
               SL
            
            
               Uradni list Evropske unije
            
            
               C 171/27
            
         Predlog za sprejetje predhodne odločbe, ki ga je vložilo Lietuvos Aukščiausiasis Teismas (Republika Litva) 14. maja 2008 – Inga Rinau
   (Zadeva C-195/08)
   (2008/C 171/42)
   Jezik postopka: litovščina
   Predložitveno sodišče
   Lietuvos Aukščiausiasis Teismas (vrhovno sodišče Litve)
   Stranki v postopku v glavni stvari
   
      Pritožnica: Inga Rinau
   
      Tretja stranka: Michael Rinau
   Vprašanja za predhodno odločanje
   
               1.
            
            
               Ali lahko zainteresirana stranka v smislu člena 21 Uredbe Sveta (ES) št. 2201/2003 (1) vloži zahtevo za nepriznanje sodne odločbe, če ni bila vložena zahteva za priznanje te odločbe?
            
         
               2.
            
            
               V primeru pritrdilnega odgovora na prvo vprašanje, kako naj nacionalno sodišče pri obravnavanju zahteve za nepriznanje odločbe, ki jo vloži oseba, zoper katero se mora odločba izvršiti, uporabi člen 31(1) Uredbe št. 2201/2003, ki določa, da „[…] [o]seba, proti kateri se zahteva izvršitev, [in otrok] v tej fazi postopka nima[ta] možnosti podajati kakršnih koli izjav glede zahteve“?
            
         
               3.
            
            
               Ali mora nacionalno sodišče, ki je od nosilca starševske odgovornosti prejelo zahtevo za nepriznanje tistega dela odločbe sodišča države članice izvora, v katerem se od nosilca zahteva, naj otroka, ki živi z njim in glede katerega je bilo izdano potrdilo iz člena 42 Uredbe št. 2201/2003, vrne v državo izvora, to zahtevo preučiti na podlagi določb iz oddelkov 1 in 2 poglavja III Uredbe št. 2201/2003, kot to določa člen 40(2) te uredbe?
            
         
               4.
            
            
               Kaj pomeni pogoj iz člena 21(3) Uredbe št. 2201/2003 („[b]rez poseganja v oddelek 4 tega poglavja“)?
            
         
               5.
            
            
               Ali sta odločba o vrnitvi otroka in potrdilo na podlagi člena 42 Uredbe št. 2201/2003, ki ju izda sodišče države članice izvora, potem ko je sodišče države članice, v kateri se nezakonito zadržuje otroka, izdalo odločbo o vrnitvi otroka v njegovo oziroma njeno državo izvora, v skladu s cilji in postopki Uredbe št. 2201/2003?
            
         
               6.
            
            
               Ali prepoved preverjanja pristojnosti sodišča države članice izvora iz člena 24 Uredbe št. 2201/2003 pomeni, da je nacionalno sodišče – če je prejelo zahtevo za priznanje ali nepriznanje odločbe tujega sodišča in ne more preverjati pristojnosti sodišča države članice izvora niti ugotoviti, da obstajajo drugi razlogi za nepriznanje odločb iz člena 23 Uredbe št. 2201/2003 – dolžno priznati odločbo sodišča države članice izvora, s katero se zahteva vrnitev otroka, če sodišče države članice izvora pri odločanju o otrokovi vrnitvi ni upoštevalo postopka iz Uredbe?
            
         
      (1)  Uredba Sveta (ES) št. 2201/2003 z dne 27. novembra 2003 o pristojnosti in priznavanju ter izvrševanju sodnih odločb v zakonskih sporih in sporih v zvezi s starševsko odgovornostjo ter o razveljavitvi Uredbe (ES) št. 1347/2000 (UL L 338, str. 1).